Tag+vagter

Info > Vejledninger (Manuals) ** > HOW TO tage vagter (take shifts) ** Oprettet {$creationday}/{$creationmonth} {$creationyear}, sidst opdateret {$revisionday}/{$revisionmonth} {$revisionyear}

**HOW TO tage vagter**

Ved du lige hvilken vagt, du vil tage, så er dette den rette vejledning til at komme igang. Vil du have mere overblik over alle de forskellige typer af vagter i KBHFF, inden du tilmelder dig, så læs mere på wikisiden vagttyper.

Tilmeld dig en tjans i din lokalafdeling
Det er forskelligt, hvordan man melder sig på vagt på teams, i laug og i grupper i de forskellige afdelinger, fordi der er forskellig struktur. Kontakt derfor din lokalafdeling per mail for at tilmelde dig en vagt, hvis du er i tvivl om, hvordan du gør.

Tilmeld dig en tjans som chauffør eller som fælleslagervagt
Skriv til distribution@kbhff.dk, hvis du ønsker at tage en fælles tjans som chauffør eller som fælleslagervagt. Så bliver du hjulpet godt igang. Vil du læse mere om tjanserne, så gå til distributionsgruppens wiki.

Bliv indkøber
Medlemmer af KBHFF er velkomne til at deltage i den ugentlige indkøbstjans. Først skal du dog i lære. For at komme det, skal du blot skrive dig på indkøbernes vagtplan som lærling i kolonnen for lærlinge. Og i kolonnen ved siden af skal du så skrive dine kontaktoplysninger (email og gerne telefon). Så bliver du kontaktet af den indkøber, som du skal stå i lære hos. Og I aftaler tid og sted at mødes og for at lave indkøbene. Det er valgfrit, om du vil deltage i de månedlige indkøbsgruppemøder. Du skal forvente nærmere at engagere dig 3 timer per uge, end per måned, hvis du ønsker både at deltage ved møderne og foretage indkøbene, men så er du til gengæld i højere grad med til at lægge strategien for indkøbene.

Meld dig ind i en fælles arbejdsgruppe eller projektgruppe
Udover indkøbsgruppen er der tre andre essentielle fælles arbejdsgrupper i KBHFF: Distributionsgruppen, Kommunikationsgruppen og Arrangementsgruppen. Fra tid til anden er der også fælles projekter igang i KBHFF, som du kan tage tjanser på. Læs om de fælles grupper på deres wikisider. Skriv en mail til den gruppe, som du ønsker at melde dig ind i. Så skal du nok blive hjulpet godt igang.

=Hvis du bliver forhindret i at tage din vagt=

Du vil melde afbud til din kommende vagt
VIGTIGT: Hvis du bliver forhindret i at møde op til din vagt, så er det dit eget ansvar at finde en afløser!
 * Skriv på vagtplanen eller teamoversigten, at du ikke kommer. Er det et møde, du ikke kan komme til, så skriv det på mødedagsordenen, at du ikke kan komme.
 * Skriv en mail til din koordinator, dit teamlink eller din laugtovholder og giv besked om, at du ikke kommer. Han eller hun vil hjælpe dig med at finde en afløser.
 * Skriv på din afdelings eller på din gruppes facebook-side, at du er forhindret, og spørg om nogle andre kan træde til.
 * Ring til andre med samme vagttype som dig, og spørg om de vil bytte vagt med dig eller tage din vagt.

Du vil melde dig ud eller melde dig passiv

 * Skriv på vagtplanen eller teamoversigten, at du ikke kommer. Er det et møde, du ikke kan komme til, så skriv det på mødedagsordenen, at du ikke kan komme.
 * Skriv en mail til din lokalafdeling, din koordinator, dit teamlink eller din laugtovholder og giv besked om, at du ønsker at melde dig ud eller melde dig passiv.
 * Det er ikke god stil at slette dig for vagtplan eller teamoversigt lige inden din vagt.
 * Det er ikke god stil bare at lade være med at møde op og/eller at undlade at besvare mails.
 * Hvis du vil melde dig ud, er det rigtig god stil, at du melder dig ud i god tid før dig næste vagt.